

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. február 24-i rendes ülésére**

|  |
| --- |
| **Napirend tárgya:**  **Közösségi Ház és Könyvtár és könyvtár térítésmentes és kedvezményes helyiséghasználat** |

**A napirendet tárgyaló ülés dátuma**: **2025.02.24.**

**A napirendet tárgyaló ülés**:  **Pénzügyi, Településfejlesztési Fenntarthatósági Bizottság, Képviselő-testület**

**Az előterjesztést készítette**: **jegyző**

**Előterjesztő:**  **Polgármester**

**A napirendet tárgyaló ülés típusa**: **nyílt** / zárt

**A napirendet tárgyaló ülés típusa**: **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja**: **nyíl**t / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA:**

**2. JOGSZABÁLYI HIVATKOZÁSOK**:

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** Nincs

**4. TÉNYÁLLÁS BEMUTATÁSA:**

Telki község Önkormányzat képviselő-testülete 50/2020.(VI.30. ) számú önkormányzati határozatával szabályozta a

Kodolányi János Közösségi Ház és Könyvtár térítésmentes és kedvezményes helyiséghasználatának szabályait.

Az intézmény megszüntetése okán, melyet követően a Petőfi utca 2-4. szám alatti önkormányzati tulajdonú ingatlan helyiséghasználatára vonatkozóan az önkormányzat nevében a polgármester fogja a bérbeadói jogokat gyakorolni javaslom a határozat ilyen módon történő felülvizsgálatát. Egyébiránt megjelentek olyan civil szervezetek, amelyek aktív közéleti programokat szeretnének a település lakói számára biztosítani javaslom a kiemelt, egyesületek, civil szervezetek körét bővíteni ezen civil szervezettel.

Telki, 2025. február 19.

Deltai Károly

polgármester

**HATÁROZATI JAVASLAT**

**Telki község Önkormányzat Képviselő-testülete**

**…./2025. ( II…...) Önkormányzati határozata**

**Kodolányi János Közösségi Tér és Könyvtár térítésmentes és kedvezményes helyiséghasználat**

Telki Község Önkormányzat Képviselő-testülete a Kodolányi János Közösségi Tér és Könyvtár helyiségeinek ( 2089 Telki, Petőfi utca 2-4. ) hasznosítására vonatkozó térítésmentes és kedvezményes helyiséghasználatáról az alábbiak szerint rendelkezik:

Telki Község Önkormányzata térítésmentes, ill. kedvezményes helyiséghasználatot biztosít a bíróságon bejegyzett, telki székhellyel rendelkező, az önkormányzat költségvetési rendeletében támogatott egyesületek, civil szervezetek, valamint további intézmények rendezvényeihez és összejöveteleihez az alábbiak szerint:

**Egyesületek, Civil szervezetek**

* Az önkormányzat az egyesületek, civil szervezetek próbáinak és összejöveteleinek megtartásához térítésmentes teremhasználatot biztosít (a jogosultak körét az 1. sz. Melléklet tartalmazza)
* A nem bevételes, kulturális célú rendezvényeik megtartásához a szabad kapacitáshoz igazodva térítésmentes teremhasználatot biztosít. A térítésmentes teremhasználatra jogosultak körét az 1. sz. Melléklet tartalmazza.
* Az önkormányzat az 1. sz. Mellékletben nem szereplő, további egyesületek, szervezetek rendezvényeinek megtartására a szabad kapacitás erejéig térítésmentes teremhasználatot biztosíthat, melyről a polgármester dönt.
* Az önkormányzat az egyesületek részére állandó használatra irodát nem biztosít.
* Az önkormányzat az egyesületek/civil szervezetek részére zárható szekrény biztosításával korlátozott raktározási lehetőséget biztosít.
* Az egyesületek, civil szervezetek által használt helyiségek berendezéséről, használat utáni visszapakolásról, rendbetételéről az igénybe vevő maga gondoskodik, a rendbetételhez szükséges eszközöket az önkormányzat biztosítja (partvis, lapát, hulladékzsák).
* Térítésmentes teremhasználat során a rendezvények lebonyolításához a bérbeadó alaptechnikát biztosít (zene bejátszása, 1 mikrofon). További hang- és fénytechnika igénybevétele technikus bevonásával a mindenkori Terembérleti és egyéb bérleti díjakról szóló hatályos díjtételek alapján lehetséges.
* A nagyobb rendezvények, ünnepségek során keletkezett hulladékot az igénybevevő köteles szelektíven összegyűjteni és elszállítani.
* Amennyiben az 1. sz. Mellékletben felsorolt egyesület, civil szervezet mások számára belépődíjjal látogatható programokat szervez, úgy az egyesület/civil szervezet kedvezményes terembérleti díj megfizetése mellett használhatja a bérelhető helyiségeket.
* Jótékony célú rendezvény szervezése esetében a térítésmentes teremhasználati igény egyedi elbírálás alapján történik.

**Intézmények**

* Telki község kulturális és közösségi életéhez szervesen kapcsolódó intézményei nem bevételes rendezvényeik megtartásához a szabad kapacitáshoz igazodva használhatják térítésmentesen a közösségi tér bérelhető helyiségeit. Az ebbe a körbe tartozó intézmények az önkormányzat által szervezett kulturális programokon térítésmentes közreműködést vállalnak (zenei produkciók).
* A térítésmentes teremhasználati igényekről, azok gyakoriságáról, valamint a kulturális eseményeken történő alkalmankénti intézményi közreműködésről az intézmény vezetője és a polgármester egyeztetnek.
* A térítésmentes teremhasználatra jogosult intézmények körét a 2. sz. Melléklet tartalmazza.
* Az önkormányzat az intézmények részére raktározási lehetőséget nem biztosít.
* Az intézmények által használt helyiségek berendezéséről, használat utáni visszapakolásról, rendbetételéről a bérlő intézmény maga gondoskodik, a rendbetételhez szükséges eszközöket az önkormányzat biztosítja (partvis, lapát).
* A nem bevételes oktatási, kulturális célú rendezvényeik megtartásához a szabad kapacitáshoz igazodva térítésmentes teremhasználatot biztosít. A térítésmentes teremhasználatra jogosultak körét az 2. sz. Melléklet tartalmazza.
* Térítésmentes oktatási, kulturális célú teremhasználat során az önkormányzat alaptechnikát biztosít (zene bejátszása, 1 mikrofon). További hang- és fénytechnika igénybevétele technikus bevonásával a mindenkori terembérleti és egyéb bérleti díjakról szóló szabályozásban szereplő díjtételek alapján lehetséges.
* A nagyobb rendezvények, ünnepségek során keletkezett hulladékot az igénybevevő köteles szelektíven összegyűjteni.
* Az intézmények bankett, évzáró, egyéb osztály, illetve óvodai csoportok által szervezett rendezvényeken a kedvezményes terembérleti díj megfizetése mellett használhatják a Kodolányi János Közösségi Tér és Könyvtár bérelhető helyiségeit.
* Amennyiben az 2. sz. Mellékletben felsorolt intézmény mások számára belépődíjjal látogatható eseményt szervez, úgy az intézmények kedvezményes terembérleti díj megfizetése mellett használhatják a Kodolányi János Közösségi Tér és Könyvtár bérelhető helyiségeit.
* Jótékony célú rendezvény szervezése esetében a térítésmentes teremhasználati igény egyedi elbírálás alapján történik.

**Terembérleti szerződés**

* Jelen határozatban részletezettek szerinti teremhasználatok igénybevételére minden eseten terembérleti szerződés megkötése mellett kerülhet sor.
* A terembérleti szerződés megkötése térítésmentes teremhasználat esetén is kötelező.
* A szabad kapacitás terhére történő térítésmentes, ill. kedvezményes teremhasználat biztosítása a polgármester hatáskörébe tartozik.

1. **sz. melléklet KIEMELT Egyesületek, Civil szervezetek**

|  |  |  |  |
| --- | --- | --- | --- |
|  | |  |  |
| KOKUKK Egyesület  Budajenő-Telki Székely Társulat  Telki Női kar  Nyugdíjasklub Egyesület  Telki Polgárőrség  Telki Kultúra Alapítvány (testvértelepülési feladatok)  Telki Sport Egyesület  Telki SC  Szülők Akadémiája (jogi személy nélkül) | | | |  |

Katolikus Egyházközség

Református Egyházközség

Iskola Óvoda Telkiben Alapítvány

**Telki Közéleti Klub Egyesület**

Nem tartozik jelen szabályzat hatálya alá a Termelői PIAC céljáró történő kedvezményes helyiségbérlet.

1. **sz. Melléklet: Intézmények**

Kiss Zenede

Pipacsvirág Magyar-Angol Két Tanítási Nyelvű Általános iskola

Telki Zöldmanó Óvoda

Határidő: 2025.03.06.

Felelős: Polgármester